Diari Oficial de la Generalitat Valenciana


Sumari del DOGV 10406, del 18-12-2024 (2024/13067)

RESOLUCIÓ de 17 de desembre de 2024, de la Direcció General, per la qual s'amplia el termini màxim de presentació de la justificació de les subvencions per a la producció d'obres audiovisuals per als exercicis 2024, 2025 i 2026.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10095

Data del DOGV
:   18-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13802

CVE
:   UVUZ-H-0649-61286

Data del document
:   17-12-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública
    * indústria audiovisual

I. Mitjançant l’Ordre 1/2023, d’1 de setembre, de la Vicepresidència Primera i Conselleria de Cultura i Esport, s’aproven les bases reguladores per a la concessió de les subvencions per a la producció d’obres audiovisuals (DOGV 9677, 06.09.2023).

L’article 13 de les bases estableix en l’apartat primer: «La justificació haurà de presentar-se abans del 30 de novembre de cada exercici.»

II. Mitjançant la Resolució de 6 de setembre de 2024, del director general de l’Institut Valencià de Cultura, es convoquen les subvencions per a la producció d’obres audiovisuals a la Comunitat Valenciana per als exercicis 2024, 2025 i 2026 (DOGV 9935, 12.09.2024).

El resolc dotzé de la mencionada resolució estableix a l’apartat primer: «La justificació haurà de presentar-se abans del 30 de novembre de cada exercici.»

III. Davant la impossibilitat material de poder arribar al compliment total del termini previst en la convocatòria, donada la complexitat d’aquestes ajudes i els terminis requerits per estudiar i avaluar els projectes, es fa necessària la modificació del termini previst en l’article 13 de l’ordre de bases i el resolc dotzé de la resolució de convocatòria, i ampliar aquest termini per a l’efectiva realització de les activitats.

Concorren les raons previstes en l’article 35.1.e) de la Llei 39/2015, d’1 d’octubre, del procediment administratiu comú de les administracions públiques, per a acordar d’ofici l’ampliació del termini per a la justificació d’aquestes ajudes.

Per a donar les màximes facilitats per a finalitzar les actuacions subvencionables i presentar la corresponent justificació i, d’aquesta manera, contribuir a l’eficàcia de la convocatòria,

RESOLC

*Primer*

Ampliar fins el 23 de desembre de 2024 el termini per poder presentar la justificació de les ajudes convocades per la Resolució de 6 de setembre de 2024, del director general de l’Institut Valencià de Cultura, es convoquen les subvencions per a la producció d’obres audiovisuals a la Comunitat Valenciana per als exercicis 2024, 2025 i 2026 (DOGV 9935, 12.09.2024).

*Segon*

Publicar aquesta resolució en el *Diari Oficial de la Generalitat Valenciana*, de conformitat amb l’article 45.1 de la Llei 39/2015, d’1 d’octubre, del procediment administratiu comú de les administracions públiques.

*Tercer*

Contra la present resolució no es pot interposar cap recurs, de conformitat amb el que estableix l’article 32.3 de la Llei 39/2015, d’1 d’octubre, del procediment administratiu comú de les administracions públiques.

  

València, 17 de desembre de 2024

Álvaro López-Jamar Caballero

Director general